Diari Oficial de la Generalitat Valenciana


Sumari del DOGV 7320, del 18-07-2014 (2014/6828)

ACORD de 27 de juny de 2014, del Consell, pel qual s'autoritzen transferències de crèdits del capítol 2 als capítols 4 i 6, en diferents programes i subprogrames de la Conselleria de Sanitat, per import global de 5.018.929,10 euros. Expedients número 10.007/14-056 i 10.008/14-061.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7320

Data del DOGV
:   18-07-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/6828


Data del document
:   27-06-2014

Organisme emissor
:   Conselleria d'Hisenda i Administració Pública

Tipus de document
:   Acord

Descriptors 

:   * Conselleria d'Hisenda i Administració Pública

ACORD de 27 de juny de 2014, del Consell, pel qual s'autoritzen transferències de crèdits del capítol 2 als capítols 4 i 6, en diferents programes i subprogrames de la Conselleria de Sanitat, per import global de 5.018.929,10 euros. Expedients número 10.007/14-056 i 10.008/14-061. [2014/6828]  
El Consell, en la reunió del dia 27 de juny de 2014, va adoptar l'acord següent:  
La Conselleria de Sanitat té prevista la convocatòria d'ajudes destinades a finançar programes d'ajuda mútua i autoajuda duts a terme per associacions o entitats sense ànim de lucre, de malalts, familiars d'estos o voluntariat, i proposa incrementar la dotació de la línia T3225 de l'annex de transferències corrents del programa 411.60, Anàlisi i Avaluació de l'Atenció al Pacient i Investigació en Ciències de la Salut, per mitjà de la transferència a esta de disponibilitats existents en el capítol 2 d'eixe mateix programa, per import de 401.669,10 euros.  
  
D'altra banda, planteja la necessitat d'incrementar la dotació de la línia nominativa T7456 «Programes d'integració i atenció sociosanitària de persones afectades VIH, de l'annex de transferències corrents del programa 413.10, Salut, que té com a beneficiari el Comité Ciutadà Antisida de la Comunitat Valenciana, per a donar cobertura a obligacions derivades de compromisos del passat exercici, per import de 17.260 euros, i es destinen a este fi disponibilitats existents en el capítol 2 del mateix programa.  
Així mateix, i davant de la necessitat d'augmentar els crèdits per a inversions en equipament, derivades de la posada en marxa de nous centres hospitalaris, la Conselleria de Sanitat ha proposat transferir disponibilitats de capítol 2 del subprograma 412.22, Assistència sanitària, al capítol 6 del 412.29, Informació per a la salut.  
A este efecte, i en virtut del que disposen els articles 18 i 19 de la Llei 6/2013, de 26 de desembre, de Pressupostos de la Generalitat per a l'exercici 2014, a proposta del conseller d'Hisenda i Administració Pública, el Consell   
  
ACORDA  
  
Primer   
S'autoritza una minoració de crèdit en les aplicacions i pels imports següents:  
  
Aplicació Import  
90.23.89.324.77.4 401.669,10  
85.07.25.011.70.5 17.260,00  
16.54.50.590.10.3 4.600.000,00  
Total minoracions 5.018.929,10  
  
  
Segon  
S'autoritza un augment de crèdit en les aplicacions i pels imports següents:  
  
Aplicació Import  
98.97.95.527.91.7 401.669,10  
50.78.08.759.28.2 17.260,00  
41.65.23.984.46.8 4.600.000,00  
Total augments 5.018.929,10  
  
  
Tercer  
S'autoritza incrementar, en els annexos de transferències corrents dels programes 411.60 i 413.10, la dotació de les línies i pels imports que es detallen a continuació:  
  
  
València, 27 de juny de 2014  
  
El vicepresident i secretari del Consell,  
JOSÉ CÍSCAR BOLUFER